Nr.

***Proiect de hotarar*e**

**privind nominalizarea de către consiliul local al comunei Lunca Banului a doi**

**consilieri locali care vor avea calitatea de evaluatori în cadrul comisiei de**

**evaluare a performanțelor profesionale individuale ale secretarului general al**

**comunei Lunca Banului**

**Primarul comunei Lunca Banului, Judetul Vaslui;**

Având în vedere:

* referatul de aprobare a proiectului de hotărâre iniţiat de primarul comunei Lunca Banului, înregistrat sub nr. \_\_\_\_\_\_\_\_\_\_\_\_, prin care se propune nominalizarea de către consiliul local a doi consilieri locali care vor avea calitatea de evaluatori performanțelor profesionale individuale ale secretarului general al comunei Lunca Banului;
* referatul nr. \_\_\_\_\_\_\_\_\_\_\_\_\_ a compartimentului de resort.

In conformitate cu prevederile art. 485, alin. (1) - alin. (5), precum şi prevederile art. 11, alin.(4) lit. e) şi alin.(6), art. 12, alin.(5) din Anexa nr. 6 – Metodologia pentru realizarea procesului de evaluare a performanţelor profesionale individuale ale funcţionarilor publici aplicabilă pentru activitatea desfăşurată începând cu 1 ianuarie 2020, precum şi pentru realizarea procesului de evaluare a activităţii funcţionarilor publici debutanţi numiţi în funcţia publică ulterior datei de 1 ianuarie 2020 din O.U.G. nr. 57/2019 privind Codul Administrativ;

În temeiul art. 136 alin.(1) din OUG nr. 57/2019 privind Codul administrativ cu modificările și completările ulterioare;

**Propun spre dezbaterea si aprobare prezentul proiect de hotarare:**

**Art.1.** In vederea constituirii prin dispoziţia primarului a comisiei de evaluare a performanțelor profesionale individuale secretarului general al comunei Lunca Banului, consiliul local nominalizează doi consilieri locali, care vor avea calitatea de evaluatori, dupa cum urmează:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Art.2.-** Evaluarea anuală a perfomanţelor profesionale individuale ale  
secretarului general al comunei Lunca Banului va fi efectuată de către comisia  
stabilită prin dispoziţia primarului comunei Lunca Banului, fără a fi necesară contrasemnarea acesteia.

**Art.3.-** Primarul comunei Luanca Banului, prin intermediul secretarului general, va aduce la îndeplinire prevederile prezentului proiect de hotărâre.

**Art.4.-** Prezentul proiect de hotărâre se comunică prin intermediul secretarului general al comunei Lunca Banului în termenul prevăzut de lege primarului comunei Lunca Banului, Instituţiei Prefectului – Judeţul Vaslui şi se aduce la cunoştinţă publică prin afişarea la sediul institutiei.

Initiator

Primar,

ing. Tofan Danut

**ROMANIA**

**JUDETUL VASLUI**

**COMUNA LUNCA BANULUI**

**PRIMAR**

**Nr.inreg.:\_\_\_\_\_\_\_\_\_\_**

**REFERAT DE APROBARE**  
la proiectul de hotărâre privind nominalizarea de către consiliul local al  
comunei Lunca Banului a doi consilieri locali care vor avea calitatea de evaluatori  
în cadrul comisiei de evaluare a performanțelor profesionale individuale ale  
secretarului general al comunei Lunca Banului

Având în vedere prevederile art.485, alin. (1) - alin. (5), precum  
şi prevederile art. 11, alin.(4) lit. e) şi alin.(6), art. 12, alin.(5) din Anexa nr. 6 -  
Metodologia pentru realizarea procesului de evaluare a performanţelor  
profesionale individuale ale funcţionarilor publici aplicabilă pentru activitatea  
desfăşurată începând cu 1 ianuarie 2020, precum şi pentru realizarea  
procesului de evaluare a activităţii funcţionarilor publici debutanţi numiţi în  
funcţia publică ulterior datei de 1 ianuarie 2020 din O.U.G. nr. 57/2019 privind  
Codul administrativ, a obligaţiei legale instituită în sarcina Consiliului Local de  
a propune doi consilieri locali pentru a face parte din comisia de evaluarea  
performanţelor profesionale individuale ale secretarului general unităţii  
administrativ-teritoriale, anual se realizează evaluarea performanțelor  
profesionale individuale ale funcţionarilor publici, care se face de către  
membri comisiei de evaluare, denumiţi evaluatori. Comisia de evaluare formată din primar şi cei doi consilieri locali nominalizaţi de către consiliul local se va constitui prin dispoziţia primaruluiu, pe baza propunerilor/nominalizării consiliului local.  
 Procesul de evaluare a performanţelor profesionale individuale ale  
secretarului general al unitâţii administrativ-teritoriale, reprezintă aprecierea  
obiectivă a performanţelor profesionale individuale ale funcţionarului public,  
prin compararea gradului şi a modului de îndeplinire a obiectivelor  
individuale şi a criteriilor de performanţă stabilite cu rezultatele obţinute în mod efectiv de către funcţionarul public. Evaluarea performanţelor profesionale individuale ale funcţionarilor publici cuprinde următoarele elemente:  
a) evaluarea gradului şi a modului de atingere a obiectivelor individuale;  
b) evaluarea gradului de îndeplinire a criteriilor de performanţă.  
Pentru aprecierea gradului de atingere a obiectivelor individuale ale  
funcţionarilor publici se stabilesc indicatori de performanţă. Stabilirea  
obiectivelor individuale şi a indicatorilor de performanţă trebuie să aibă în  
vedere corelarea cu atribuţiile şi obiectivele instituţiei în care îşi desfăşoară  
activitatea funcţionarul public.

În cadrul procesului de evaluare a performanţelor profesionale individuale  
ale funcţionarilor publici se stabilesc cerinţele de formare profesională a  
funcţionarilor publici. Procesul de evaluare a performanţelor profesionale individuale ale funcţionarilor publici, precum şi de evaluare a activităţii funcţionarilor publici  
debutanţi se desfăşoară cu respectarea metodologiei de evaluare a  
performanţelor individuale ale funcţionarilor publici din anexa nr. 6 la Codul  
administrativ.  
 Temeiul juridic al proiectului de hotărâre iniţiat îl consituie:  
 - prevederile art. 1 din Anexa nr. 6 - Metodologia pentru realizarea  
procesului de evaluare a performanţelor profesionale individuale ale  
funcţionarilor publici aplicabilă pentru activitatea desfăşurată începând cu 1  
ianuarie 2020, precum şi pentru realizarea procesului de evaluare a activităţii  
funcţionarilor publici debutanţi numiţi în funcţia publică ulterior datei de 1  
ianuarie 2020 din O.U.G. nr. 57/2019 privind Codul administrativ, potrivit  
căruia: (1) Evaluarea performanţelor profesionale individuale ale  
funcţionarilor publici se face anual. (2) În urma evaluării performanţelor  
profesionale individuale, funcţionarului public i se acordă unul dintre  
următoarele calificative: "foarte bine", "bine", "satisfăcător", "nesatisfăcător". (3) În cadrul procesului de evaluare a performanţelor profesionale ale  
funcţionarilor publici se stabilesc cerinţele de formare profesională a funcţionarilor publici.

- prevederile art. 242 din O.U.G. nr. 57/2019 privind Codul administrativ, care precizează: Fiecare unitate administrativ-teritorială şi subdiviziune  
administrativ-teritorială a municipiilor are un secretar general salarizat din  
bugetul local, funcţionar public de conducere, cu studii superioare juridice, administrative sau ştiinţe politice, ce asigură respectarea principiului legalităţii în activitatea de emitere şi adoptare a actelor administrative, stabilitatea funcţionării aparatului de specialitate al primarului sau, după caz, al consiliului judeţean, continuitatea conducerii şi realizarea legăturilor funcţionale între compartimentele din cadrul acestora.

Pentru evaluare se vor avea în vedere criteriile de performanţă  
prevăzute la art. 29, lit.b) din Anexa nr. 6 - Metodologia pentru realizarea  
procesului de evaluare a performanţelor profesionale individuale ale  
funcţionarilor publici aplicabilă pentru activitatea desfăşurată începând cu 1  
ianuarie 2020, precum şi pentru realizarea procesului de evaluare a activităţii funcţionarilor publici debutanţi numiţi în funcţia publică ulterior datei de 1 anuarie 2020 din O.U.G. nr. 57/2019 privind Codul administrativ, precum şi obiectivele individuale şi indicatorii de performanţă, în conformitate cu prevederile art. 16 din aceeaşi metodologie.

În baza considerentelor expuse mai sus, s-a elaborat alăturatul proiect  
de hotărâre pe care îl prezint spre dezbatere şi aprobare.

**Primar,**

**ing.TOFAN DANUT**